wannaphong/clean_thaiwikipedia huggingface dataset:
# เพลสิโอซอร์
เพลสิโอซอร์ (; กรีกโบราณ: πλησίος, plesios, หมายถึง "ใกล้ถึง" และ Sauria หมายถึง กิ้งก่า) เป็นกลุ่มของสัตว์เลื้อยคลานทะเลขนาดใหญ่ที่สูญพันธุ์ไปแล้ว ตั้งแต่ยุคครีเตเชียสเมื่อราว 65 ล้านปีก่อน ที่อยู่ในอันดับ Plesiosauria

เพลสิโอซอร์ ปรากฏตัวตั้งแต่ยุคไทรแอสซิกตอนปลาย (ประมาณ 230 ล้านปีก่อน) มีคอยาว แต่หัวเล็ก ในปากมีฟันแหลมคม สามารถว่ายน้ำได้อย่างรวดเร็วคล่องแคล่ว และสามารถลอยตัวผ่านน้ำได้ ฟันมีลักษณะรูปกรวยมีความแหลมคมแข็งแรงมากพอที่จะฆ่าสัตว์น้ำต่าง ๆ กินเป็นอาหารได้ และด้วยความยาวลำตัวที่มากถึง 15 เมตรเป็นอย่างน้อย จึงทำให้เพลสิโอซอร์ได้ชื่อว่าเป็นอสุรกายแห่งท้องทะเลในยุคก่อนประวัติศาสตร์ด้วยความที่เป็นสัตว์นักล่าที่อยู่บนสุดของห่วงโซ่อาหาร 

ทั้งนี้ เพลสิโอซอร์มีอยู่ด้วยกันหลายชนิด เช่น อีลาสโมซอรัส (Elasmosaurus platyurus), เพลสิโอซอรัส (Plesiosaurus dolichodeirus) หรือฟุตาบะซอรัส (Futabasaurus suzukii) พบกระจายพันธุ์ในท้องทะเลต่าง ๆ ทั่วโลก ตั้งแต่แถบอาร์กติกจนถึงขั้วโลกใต้ในปัจจุบัน เชื่อกันว่าเพลสิโอซอร์ล่าสัตว์น้ำต่าง ๆ เช่น ปลา, หมึก กินเป็นอาหาร แต่ก็มีบางทฤษฎีที่เชื่อว่าเพลสิโอซอร์ไม่สามารถยกส่วนหัวหรือคอขึ้นพ้นผิวน้ำได้  และจากการศึกษาล่าสุดของนักบรรพชีวินวิทยากลุ่มหนึ่ง โดยการใช้แบบจำลองส่วนหัวและฟันของเพลสิโอซอร์พบว่า การสบกันของฟันอาจเป็นไปได้ว่าใช้ชีวิตด้วยการกรองกินเหมือนกับวาฬบาลีนหรือวาฬไม่มีฟัน  ซึ่งไม่เคยพบพฤติกรรมเช่นนี้ในสัตว์เลื้อยคลานทางทะเลชนิดอื่น ๆ มาก่อน โดยอาจเป็นวิวัฒนาการเบนเข้า เนื่องจากทั้งวาฬและเพลสิโอซอร์นั้นมิได้มีส่วนใดเกี่ยวข้องกันเลยแต่ประการใด แต่ทั้งนี้ก็ยังต้องเป็นเรื่องที่ต้องศึกษากันต่อไปหน้า 7 วิทยาการเกษตร-เกษตร, สืบค้นวิวัฒนาการของสัตว์เลื้อยคลานดึกดำบรรพ์เพลสิโอซอร์. "โลกโศภิณ". ไทยรัฐปีที่ 68 ฉบับที่ 21786: วันพฤหัสบดีที่ 14 กันยายน พ.ศ. 2560 แรม 9 ค่ำ เดือน 10 ปีระกา

โดยเพลสิโอซอร์ มักถูกอธิบายว่าเป็นสัตว์ที่ยังหลงเหลืออยู่มาจนถึงปัจจุบัน อันเป็นที่มาของสัตว์ประหลาดทะเลสาบตลอดจนสัตว์ประหลาดทะเลหรือมังกรทะเล ที่พบตามแหล่งน้ำต่าง ๆ จนถึงทะเลหรือมหาสมุทรทั่วโลก เช่น เนสซี หรือสัตว์ประหลาดล็อกเนสส์ในสก๊อตแลนด์, มอแรก ในสก๊อตแลนด์, แชมป์ ในพรมแดนสหรัฐอเมริกาและแคนาดา, โอโกโปโก ในแคนาดา เป็นต้นเนสซีมาแล้ว หน้า 40, "โลกเร้นลับของสิ่งมีชีวิต" แปลโดย ขวัญนุช คำเมือง (พิมพ์ครั้งที่ 5 กรุงเทพฯ : นานมีบุ๊คส์ มกราคม 2543) ISBN 974-472-262-2
# ตราบธุลีดิน
ตราบธุลีดิน เป็นซิงเกิลลำดับที่ 3 ของปู่จ๋าน ลองไมค์ ประพันธ์คำร้องและทำนองโดยอรลลินทร์ ปุญยวัฒนานนท์ มีเนื้อหาเกี่ยวกับความรักและความใคร่ เมื่อมีความรักแล้วแม้ไม่มีทรัพย์สินเงินทองมากมายแต่ก็จะอยู่กันไปจนแก่ชรา เพลงนี้วางจำหน่ายเมื่อเดือนกันยายน พ.ศ. 2559

แต่ด้วยเนื้อหาที่หยาบคาย พบคำหยาบถึง 4 คำ จึงถูกคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งห้ามเผยแพร่ในสื่อต่างๆ อย่างเด็ดขาด แต่ต่อมายุติคำสั่งดังกล่าว

ชาร์ต
เพลงนี้ติดชาร์ตอันดับ 2 จากการสำรวจของดุสิตโพล

ทั้งนี้ ปัณฑพล ประสารราชกิจ (โอม ค็อกเทล) ได้นำเพลงนี้ไปขับร้องในรายการ The Mask Singer หน้ากากนักร้อง ซีซันที่ 2 ในรอบ Semi-Final ของ Group C ซึ่งยิ่งทำให้เป็นการตอบรับชื่อเสียงครั้งใหญ่หน้ากากหอยนางรม ขวัญใจคนทั้งประเทศคนใหม่ ร้อง ตราบธุรีดิน วันเดียววิวเป็นล้าน จนกลายเป็นสุดยอดคลิปวิดีโอที่ได้รับความนิยมสูงสุดประจำปี พ.ศ. 2560 ของยูทูบ ดังนั้นวงค็อกเทลจึงมักนำเพลงนี้ไปขับร้องในคอนเสิร์ตต่าง ๆ เช่นเดียวกับเพลงของวงเอง ส่วนสุพรรณษา เวชกามา (ลำไย ไหทองคำ) ก็นำไปขับร้องใหม่และได้รับความนิยมกว่า 6,000,000 วิว"ลำไย ไหทองคำ"คัฟเวอร์ตราบธุรีดินยอดวิวพุ่ง3ล้าน - TNNthailand
# 7 เป็น 7 ตาย
7 เป็น 7 ตาย (ในฝรั่งเศสใช้ Seven Sisters) เป็นภาพยนตร์บันเทิงคดีวิทยาศาสตร์ระทึกขวัญแนวดิสโทเปีย กำกับโดยทอมมี เวียร์โกลา เขียนบทโดยแมกซ์ บอตกิน และเคอร์รี วิลเลียมสัน นำแสดงโดยนูมมิ ราเพช, วิลเลม เดโฟ และเกลนน์ โคลส
# สกรีม (อัลบั้มไมเคิล แจ็กสัน)
สกรีม  เป็นอัลบั้มรวมเพลง โดย นักร้องชาวอเมริกัน ไมเคิล แจ็กสัน วางจำหน่ายในวันที่ 29 กันยายน ค.ศ. 2017 เป็นอัลบั้มเกี่ยวกับธีม ฮาโลวีน

 เบื้องหลัง 
ได้เปิดตัวทีเซอร์ 17 วินาทีในทั้งเพจ Facebook และ YouTube Vevo อย่างเป็นทางการของ Michael Jackson ในวันที่ 6 กันยายน ค.ศ. 2017 หลังจากภาพยนตร์สั้นเรื่อง "Thriller" ปี 1983 ที่จัดแสดงขึ้นที่เมืองเวนิส ประเทศอิตาลี หลังจากนั้นในวันเดียวกัน ได้ประกาศอย่างเป็นทางการ ว่าอัลบั้มนี้จะวางจำหน่ายในที่เรียกว่า "Halloween album" ซึ่งในวันที่ 6 กันยายน (วันเดียวกัน) ได้ปล่อยซิงเกิลเพลง "Blood on the Dance Floor x Dangerous (The White Panda Mash-Up)" ในรูปแบบดิจิทัลดาวน์โหลด ในวันที่ 29 กันยายน ค.ศ. 2017 ได้ปล่อยซิงเกิลเพลง "Thriller (Steve Aoki Midnight Hour Remix)" ซึ่งเป็นดิจิทัลดาวน์โหลดด้วย แต่อย่างไรก็ตาม รีมิกซ์เพลง Thriller ก็ไม่รวมในอัลบั้มนี้

Track listing

 ในแทร็กที่ 14 ซึ่งการมิกซ์แบบ Mash-up โดย The White Panda เป็นการนำเพลง "Blood on the Dance Floor", "Dangerous", "This Place Hotel", "Is It Scary" และ "Leave Me Alone".

ชาร์ต
 ชาร์ต (2017) อันดับสูงสุด French Albums (SNEP) 28 New Zealand Heatseeker Albums (RMNZ) 1
# เวอร์ซาชีออนเดอะฟลอร์
เวอร์ซาชีออนเดอะฟลอร์  เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม ทเวนตีฟอร์แครัตแมจิก (ค.ศ. 2016) เพลงนี้ได้รับการเปิดทางวิทยุครั้งแรกในวันที่ 13 มิถุนายน ค.ศ. 2017 โดยเป็นซิงเกิลที่ 3 จากอัลบั้มในสหรัฐอเมริกา แทร็กดั้งเดิมออกจำหน่ายเป็นซิงเกิลเพื่อโฆษณาประชาสัมพันธ์โดย แอตแลนติกเรเคิดส์ ในวันที่ 4 พฤศจิกายน ค.ศ. 2016 สำหรับดิจิทัลดาวน์โหลด และสตรีมมิง เพลงนี้ประพันธ์คำร้องโดย มาส์ กับนักประพันธ์เพลงที่ร่วมงานบ่อย ๆ คือ Philip Lawrence, Brody Brown และ James Fauntleroy โดยมี Shampoo Press & Curl ทำหน้าที่เป็นโปรดิวเซอร์

การตอบรับ
วิลล์ โรบินสัน จากนิตยสารเอนเตอร์เทนเมนต์วีกลี เปรียบเทียบเพลงกับ "เว็นไอวอสยัวร์แมน" ที่สังเกตเห็นว่า "Versace on the Floor" เป็นเพลงที่โหยหาน้อย และมี่ความโรแมนติกมากขึ้น กว่าในแทร็คอัลบั้ม Unorthodox Jukebox

ความคิดเห็นจากนิตยสาร GQ ว่าเป็นเพลงเสียง "slow-jam throwback" ที่เหมือนเพลงจากยุค 90 โดยได้แรงบันดาลใจมาจาก บอยซ์ทูเมน และพบว่ามีเนื้อเพลงที่เกี่ยวกับเพศสัมพันธ์ โดยถูกกล่าวว่าเป็นเพลง อาร์แอนด์บีร่วมสมัย

มิวสิกวิดีโอ
มิวสิกวิดีโอ "Versace on the Floor" เผยแพร่ครั้งแรกในวันที่ 13 สิงหาคม ค.ศ. 2017 และมีนักแสดง นักร้อง และนักเต้นหญิงชาวอเมริกันมาร่วมแสดง คือ Zendaya

การแสดงสด
มาส์ ได้แสดงสดเพลง "Versace on the Floor" ในงานบิลบอร์ดมิวสิคอวอร์ดส 2017

ชาร์ต

ชาร์ตประจำสัปดาห์
 ชาร์ต (2016–18) ตำแหน่งสูงสุด Argentina (Monitor Latino) 17 Australia (ARIA) 57 Bolivia (Monitor Latino) 5 Colombia (National-Report) 80 Ecuador (National-Report) 41 Italy (FIMI) 82 Mexico Airplay (Billboard) 34 Panama (Monitor Latino) 19Philippines (Philippine Hot 100) 3 Slovenia (SloTop50) 48South Korea International  (Gaon) 18

ชาร์ตสิ้นปี
 ชาร์ต (2017) ตำแหน่ง Argentina (Monitor Latino) 69 Belgium (Ultratop Wallonia) 69 Hungary (Rádiós Top 40) 86 US Hot R&B/Hip-Hop Songs (Billboard) 59

 ชาร์ต (2018) ตำแหน่ง Argentina (Monitor Latino) 89

การรับรอง

ประวัติการเผยแพร่
เผยแพร่ส่งเสริมการจำหน่าย
 ภูมิภาค วันที่ รูปแบบ เวอร์ชัน ค่าย อ้างอิง ต่างประเทศ4 พฤศจิกายน 2016ต้นฉบับแอตแลนติก

เผยแพร่ซิงเกิล
 ภูมิภาค วันที่ รูปแบบ เวอร์ชัน ค่าย อ้างอิงสหรัฐ12 มิถุนายน 2017วิทยุฮอตเอซีต้นฉบับแอตแลนติก13 มิถุนายน 2017วิทยุฮิตร่วมสมัยRhythmic contemporaryต่างประเทศ27 มิถุนายน 2017David Guetta Remixอิตาลีวิทยุฮิตร่วมสมัยวอร์เนอร์มิวสิกกรุ๊ป
# ฟุตบอลทีมชาติไทยรุ่นอายุไม่เกิน 17 ปี
ฟุตบอลทีมชาติไทยรุ่นอายุไม่เกิน 17 ปี เป็นทีมชาติชุดอายุไม่เกิน 17 ปี โดยเป็นตัวแทนของประเทศไทยในการแข่งฟุตบอลระดับนานาชาติ ในรายการฟุตบอลโลก รุ่นอายุไม่เกิน 17 ปี, ฟุตบอลชิงแชมป์เอเชีย รุ่นอายุไม่เกิน 17 ปี และฟุตบอลอาเซียนชิงแชมป์เยาวชนอายุไม่เกิน 16 ปี ที่อยู่ภายใต้การควบคุมของสมาคมกีฬาฟุตบอลแห่งประเทศไทย ในพระบรมราชูปถัมภ์

ทีมชาติไทยรุ่นนี้เป็นแชมป์สมาพันธ์ฟุตบอลเอเชียใน พ.ศ. 2541 และเป็นแชมป์สหพันธ์ฟุตบอลอาเซียนสามสมัย นอกจากนี้ ทีมชาติไทยรุ่นนี้ยังได้ผ่านเข้ารอบฟุตบอลโลก รุ่นอายุไม่เกิน 17 ปี ใน พ.ศ. 2540 และ 2542

 ผลและตารางการแข่งขัน 

 2566 

 2567 

 2568 

 ผู้เล่น 
 ผู้เล่นชุดปัจจุบัน 
รายชื่อผู้เล่น 23 คน สำหรับการแข่งขันฟุตบอลชิงแชมป์เอเชีย รุ่นอายุไม่เกิน 17 ปี ระหว่างวันที่ 3 - 20 เมษายน 2568 โดยทีมชุดนี้มี คุณอนุรุทธิ์ นาคาศัย เป็นผู้จัดการทีม พร้อมด้วย โค้ชจเด็จ มีลาภ เป็นหัวหน้าผู้ฝึกสอน โดยรายชื่อผู้เล่นมีดังต่อนี้

 เจ้าหน้าที่ฝึกสอน 
ตำแหน่งชื่อที่ปรึกษาเทคนิค รัฐธีร์ เอื้อธนไพศาลผู้จัดการทีม อนุรุทธิ์ นาคาศัยหัวหน้าผู้ฝึกสอน มาร์โค เกิร์คเคลผู้ช่วยผู้ฝึกสอน ทรงยศ กลิ่นศรีสุข   ณัฏฐ์ เวชบุลวิเคราะห์การแข่งขัน ศรัณย์ภัทร โบพลอยนักกายภาพบำบัด จิรเจษฎ์ จิระนันท์   สุวิชชา นอรดี   ภาณุวัฒน์ ชุติโชติลิ่มสกุล หมอนวด   อำนวย สักเล็บประดู่   ทรงวุฒิ ขำฟุ้ง เจ้าหน้าที่ทีม   สิริชัย กิโมโต   สุพัฒน์ พลยุทธภูมิ   ศุภกิตติ์ วิเศษอนุพงษ์    ศรายุทธ กล่ำถาวร
# พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว
"พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว" เป็นภาพยนตร์ข่าวซึ่งผลิตโดยกองภาพยนตร์เผยแผ่ข่าว กรมรถไฟหลวง จัดทำขึ้นโดยได้รับพระบรมราชานุญาตเพื่อจำหน่ายแก่ผู้สนใจเก็บไว้เป็นที่ระลึก รายละเอียดของภาพยนตร์ชุดนี้เป็นการบันทึกเหตุการณ์ในพระราชพิธีบรมราชาภิเษกของพระบาทสมเด็จพระปกเกล้าเจ้าอยู่หัวเมื่อปลายปี พ.ศ. 2468 (นับตามปฏิทินปัจจุบันคือต้นปี พ.ศ. 2469) นับเป็นครั้งแรกที่มีการบันทึกภาพยนตร์พระราชพิธีสำคัญตามโบราณราชประเพณีของไทย

ทั้งนี้ วันที่มีการบันทึกภาพยนตร์ข่าวพระราชพิธีบรมราชาภิเษกในครั้งนั้นมีทั้งหมด 4 วัน ได้แก่

พระบาทสมเด็จพระปกเกล้าเจ้าอยู่หัวทรงประทับเหนือพระที่นั่งอัฐทิศอุทุมพรราชอาสน์ภายใต้นพปฎลมหาเศวตฉัตรภายในพระที่นั่งไพศาลทักษิณ|right|431px|thumb
พระบาทสมเด็จพระปกเกล้าเจ้าอยู่หัว ทรงประทับเหนือพระที่นั่งภัทรบิฐภายใต้นพปฎลมหาเศวตฉัตรภายในพระที่นั่งไพศาลทักษิณ|right|400px|thumb
เสด็จออกมหาสมาคม ณ พระที่นั่งพุดตานกาญจนสิงหาสน์ภายในพระที่นั่งอมรินทรวินิจฉัย|right|391px|thumb
พระราชพิธีเฉลิมพระราชมณเฑียร|right|693px|thumb
 วันพฤหัสบดีที่ 25 กุมภาพันธ์ พ.ศ. 2468 (นับตามปฏิทินปัจจุบันคือ พ.ศ. 2469) วันประกอบพระราชพิธีบรมราชาภิเษก, การเสด็จออกมหาสมาคมครั้งแรกในรัชกาล ณ พระที่นั่งอมรินทรวินิจฉัย และพระราชพิธีสถาปนาสมเด็จพระนางเจ้ารำไพพรรณี พระบรมราชินี ณ พระที่นั่งไพศาลทักษิณ
 วันเสาร์ที่ 27 กุมภาพันธ์ พ.ศ. 2468 พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี เสด็จออก ณ มุขเด็จพระที่นั่งจักรีมหาปราสาท ทรงพระกรุณาโปรดเกล้าฯ ให้ประชาชนเข้าเฝ้าถวายพระพรชัยมงคล
พระบาทสมเด็จพระปกเกล้าเจ้าอยู่หัวทรงเครื่องบรมขัตติยราชภูษิตาภรณ์|right|270px|thumb
 วันจันทร์ที่ 1 มีนาคม พ.ศ. 2468 พระบาทสมเด็จพระปกเกล้าเจ้าอยู่หัวเสด็จพระราชดำเนินเลียบพระนครด้วยกระบวนพยุหยาตราทางสถลมารค
 วันพุธที่ 3 มีนาคม พ.ศ. 2468 พระบาทสมเด็จพระปกเกล้าเจ้าอยู่หัวเสด็จพระราชดำเนินเลียบพระนครด้วยกระบวนพยุหยาตราทางชลมารค

ภาพยนตร์ข่าวเรื่องนี้เป็นภาพยนตร์เงียบ ระบบภาพขาว-ดำ แทรกคำบรรยายระหว่างภาพ (intertitle) เพื่อบรรยายเหตุการณ์ต่าง ๆ ที่ปรากฏในภาพยนตร์ข่าว โดยจัดทำเป็นคำบรรยายภาษาไทยและภาษาอังกฤษ มีความยาวในการฉาย 11 นาที 8 วินาที ปัจจุบันฟิล์มต้นฉบับของภาพยนตร์ข่าวเรื่องนี้ได้รับการอนุรักษ์โดยหอภาพยนตร์ (องค์การมหาชน)

หอภาพยนตร์ได้จัดให้ภาพยนตร์ข่าวเรื่องนี้เป็น 100 ภาพยนตร์ไทยที่คนไทยควรดู เมื่อปี พ.ศ. 2548 และขึ้นทะเบียนเป็นมรดกภาพยนตร์ของชาติในโครงการขึ้นทะเบียนมรดกภาพยนตร์ของชาติ ครั้งที่ 1 เมื่อปี พ.ศ. 2554

แหล่งข้อมูลอื่น
 พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว (๒๔๖๘) ที่ยูทูบ โดย หอภาพยนตร์ (องค์การมหาชน)
# ด็อกเตอร์คนที่สิบสอง
ด็อกเตอร์คนที่สิบสองคือร่างที่สิบสองของตัวละครเดอะด็อกเตอร์ ซึ่งเป็นตัวเอกของซีรีส์บันเทิงคดีวิทยาศาสตร์ดอกเตอร์ฮูของสถานีโทรทัศน์บีบีซี แสดงโดยปีเตอร์ คาพาลดี นักแสดงชาวสก็อต
หมวดหมู่:ตัวละครที่เป็นนักกีตาร์
หมวดหมู่:ตัวละครที่เป็นประธานาธิบดี
# ออทิซึมสเปกตรัม
ออทิซึมสเปกตรัมคือกลุ่มของภาวะต่างๆ ที่ถูกกำหนดว่าเป็นโรคของระบบประสาทและพัฒนาการตาม DSM-5 ที่เผยแพร่เมื่อ ค.ศ. 2013 โดยผู้ป่วยจะต้องมีอาการหลัก 2 อย่าง ได้แก่ บกพร่องในด้านการสื่อสารทางสังคมและปฏิสัมพันธ์ทางสัมคม และ มีพฤติกรรม ความสนใจ หรือกิจกรรม ที่จำกัด และเป็นแบบแผนซ้ำๆ

ตาม DSM-5 โรคออทิซึมสเปกตรัมจะนับรวมโรคต่างๆ ที่เคยกำหนดไว้ใน DSM-IV-TR ได้แก่ โรคออทิซึม กลุ่มอาการแอสเพอร์เกอร์ ความผิดปกติของพัฒนาการที่กระจายไปทุกด้าน (pervasive developmental disorder) และไชลด์ฮูด ดิสอินทีเกรทีฟ ดิสออร์เดอร์

 แหล่งข้อมูลอื่น
# เจ้าหญิงโนราแห่งลีชเทินชไตน์
เจ้าหญิงโนราแห่งลีชเทินชไตน์ 
 พระประวัติ 
เจ้าหญิงโนราเป็นพระราชธิดาพระองค์เดียวในเจ้าชายฟรันทซ์ โยเซ็ฟที่ 2 แห่งลีชเทินชไตน์ และเคาน์เตสจอร์จจีนา ฟอน วิลเซค ประสูติเมื่อวันที่ 31 ตุลาคม พ.ศ. 2497 ซึ่งทรงดำรงพระอิสริยศเป็น สมเด็จเจ้าฟ้าหญิงโนราแห่งลีชเทินชไตน์ มีพระเชษฐาและพระอนุชาดังนี้
เจ้าชายฮันส์-อาดัมที่ 2 แห่งลีชเทินชไตน์
เจ้าชายฟิลลิพแห่งลีชเทินชไตน์
เจ้าชายนิคโคเลาส์แห่งลีชเทินชไตน์
เจ้าชายฟรันทซ์ โยเซ็ฟแห่งลีชเทินชไตน์ (ค.ศ. 1962–1991)

 การศึกษา ทรงงาน 
เจ้าหญิงโนราทรงจบการศึกษา ณ มหาวิทยาลัยเจนีวา และทรงเข้ารับการศึกษาระดับอุดมศึกษา ณ  สถาบันบัณฑิตศึกษาด้านการพัฒนาระหว่างประเทศและการพัฒนา กรุงโตเกียว ประเทศญี่ปุ่น พระองค์ทรงานธนาคารโลก และทรงงานสถาบันระหว่างประเทศเพื่อสิ่งแวดล้อมและการพัฒนา พระองค์ทรงสามารถรับสั่งภาษาฝรั่งเศส ภาษาสเปน ภาษาอังกฤษ ภาษาเยอรมันได้ดี

พระองค์ได้รับการแต่งตั้งเป็นคณะกรรมการโอลิมปิกสากล ในปี พ.ศ. 2527 ทั้งนี้ยังทรงเป็นพระธานกิตติมศักดิ์สภาลูกเสือแห่งลีชเทินชไตน์ตั้งแต่ปี พ.ศ. 2516  - พ.ศ. 2532
 เสกสมรส 
พระองค์เข้าพิธีเสกสมรสกับบิเซนเต ซาร์โตริอุส เมื่อวันที่ 11 มิถุนายน พ.ศ. 2531 ซึ่งพระองค์และพระสวามีได้รับพระราชทานบรรดาศักดิ์เป็น มาเชอนิสแห่งมาริญโญ โดยมีพระธิดาร่วมกัน 1 คน คือ
มาริอา เตเรซา ซาร์โตริอุส

หลังจากสมรสแล้ว เจ้าหญิงโนราก็ได้ประทับในลีชเทินชไตน์เป็นส่วนใหญ่ ทั้งนี้พระองค์ยังทรงเป็นพระมารดาทูลหัวให้กับเจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต พระธิดาใน เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต

 พระอิสริยยศ 
31 ตุลาคม พ.ศ. 2497 – 11 มิถุนายน พ.ศ. 2531 : เจ้าหญิงโนราแห่งลีชเทินชไตน์
11 มิถุนายน พ.ศ. 2531 – ปัจจุบัน : เจ้าหญิงโนราแห่งลีชเทินชไตน์ มาเชอนิสแห่งมาริญโญ
# ริโกะ ทาจิบานะ
ริโกะ ทาจิบานะ (เกิดเมื่อ 10 พฤศจิกายน ค.ศ. 1984) เป็นนางแบบและนักแสดงหนังโป๊ญี่ปุ่น ได้รับรางวัลดารานักแสดงยอดนิยมฝ่ายหญิง เธอเริ่มแสดงหนังเอวีเมื่อ ค.ศ. 2003 โดดเด่นด้วยความสูงยาว เธอผ่านงานแสดงมามากกว่า 200 เรื่องในขณะที่ได้รับรางวัล รางวัลนักแสดงภาพยนตร์ลามกอนาจาร ในปี ค.ศ. 2007 ทาจิบานะได้ประกาศอำลาวงการเมื่อ ค.ศ. 2008

 ประวัติ 
 ปฐมวัย 
ริโกะ ทาจิบานะ เกิดใน โตเกียว เมื่อวันที่ 10 พฤศจิกายน ค.ศ. 1984. ทาจิบานะเป็นนักแสดงหญิงที่มีความความสูงถึง 172 เซนติเมตร (ประมาณ 5' 8") ซึ่งความสูงที่แท้จริงของเธออยู่ที่ 168 เซนติเมตร (5' 6"). ส่วนตัวแล้วเธอไม่ค่อยชอบรูปสูงโปร่งของเธอเท่าไหร่ เธอบอกว่าเธอคิดเสมอว่าผู้ชายมักจะสนใจสาวตัวเล็ก ๆ น่ารัก ๆ มากกว่า" เช่น เมื่อมีความสัมพันธ์ที่ลึกซึ้งกับมนุษย์เงินเดือน อายุประมาณ 30 ปี เขาถามเธอว่า ต้องการให้ช่วยอะไรไหม และเธอบอกกับเขาว่า "เด็กดี ๆ"

 เข้าสู่วงการ 
เช่นเดียวกับดาราเอวีหลาย ๆ คน แมวมองค้นเธอพบจากย่านชินจุกุ ในขณะที่เธอกำลังเดินช็อปปิ้ง เธอเข้าวงการเอวีครั้งแรกเมื่อ ค.ศ. 2003 โดยออกผลงานชิ้นแรกของค่ายฮิบิโนะ เอวีซีรีส์เรื่อง Women Taller Than 170 cm ที่ออกจำหน่ายในเดือนพฤศจิกายน ปี 2003 แล้วก็โด่งดังเป็นพลุแตกทันทีด้วย

"Riko-pin"
ความสูงและรูปร่างที่เป็นเอกลักษณ์ของเธอ เธอมีฉายาที่ได้จากผู้ชื่นชอบว่า Riko-pin เธอแสดงมาแล้วแทบจะทุกแนวทุกบทบาท แต่บทบาทที่เธอชอบที่สุดคือแนวพี่สาว และผู้หญิงวิตถาร

 ความสำเร็จ และ อำลาวงการ 
หลังจาก 4 ปีในชีวิตการแสดงกับผลงานแสดงกว่า 200 เรื่อง เธอสัญญากับแฟน ๆ ว่าจะยังไม่เลิกแสดงและจะให้ความสุขกับผู้ชื่นชอบต่อไป เธอถึงกับกล่าวบนแท่นพิธีในงานประกาศรางวัลนักแสดงภาพยนตร์ลามกอนาจารไว้ว่า "ฉันยังคงต้องการทำให้ผู้คนถึงจุดสุดยอดเสมอ ดังนั้นทำไมล่ะที่เราจะไม่ถึงจุดสุดยอดด้วยกันต่อไปอีก"

ในปีค.ศ. 2012 เธอได้รับการคัดเลือกจากการสำรวจโพลล์ของ DMM นักแสดงหนังเอวีที่ดีที่สุด 100 คน เพื่อเป็นการฉลองครบรอบการก่อตั้งบริษัทคัดเลือกนักแสดงเอวีในญี่ปุ่นครบ 30 ปี. สึโบะมิ ได้รับการโหวตเป็นอันดับที่ 39 ทาจิบานะได้ออกจากประเทศญี่ปุ่นพร้อมกับแฟนของเธอ; ในปีเดียวกันนั้น สำนักข่าวออนไลน์ในไต้หวัน ได้จัดอันดับนักแสดงเอวีญี่ปุ่น ทาจิบานะ ติดหนึ่งในสิบอันดับ.

 ผลงาน 
 วีดิทัศน์ลามกอนาจาร 

 นิตยสาร 
 21 มีนาคม ค.ศ. 2006 Weekly Playboy (5 pages)
 May 22, 2006 Weekly Playboy

 เชิงอรรถ
# สตูดิโอภาพยนตร์สารคดีกลางรัสเซีย
สตูดิโอภาพยนตร์สารคดีกลางรัสเซีย  หรือชื่อในยุคของสหภาพโซเวียตคือ สตูดิโอภาพยนตร์สารคดีกลาง  เป็นสตูดิโอภาพยนตร์สารคดีของสหภาพโซเวียต และรัสเซีย เป็นสตูดิโอถ่ายทำสารคดี และ ภาพยนตร์ข่าวที่ใหญ่ที่สุดของสหภาพโซเวียต มีที่ตั้งหลักที่กรุงมอสโก
 ชื่อในอดีต 
 1931—1936 — สหภาพภาพยนตร์ข่าว 
 1933—1940 — สตูดิโอภาพยนตร์ข่าวมอสโก 
 1940—1944 — สตูดิโอภาพยนตร์ข่าวกลาง 
 1944—1993 — สตูดิโอภาพยนตร์สารคดีกลาง 
 ประมาณปี 1993 — สตูดิโอภาพยนตร์สารคดีกลางรัสเซีย 

 ภาพยนตร์ข่าวหลักของสตูดิโอ 
ในยุคของสหภาพโซเวียต สตูดิโอภาพยนตร์สารคดีกลาง ผลิดภาพยนตร์ข่าว ดังต่อไปนี้:
 ข่าวทั่วไป Новости дня  на сайте Архива документальных фильмов и кинохроники
 ข่าวต่างประเทศ 
  กีฬาโซเวียต Советский спорт  на сайте Архива документальных фильмов и кинохроники
 ภาพยนตร์โซเวียต Советское кино  на сайте Архива документальных фильмов и кинохроники
 ทหารโซเวียต Советский воин  на сайте Архива документальных фильмов и кинохроники
 กองทัพโซเวียต Советская армия  на сайте Архива документальных фильмов и кинохроники
 เครื่องอิสริยาภรณ์ที่ได้รับ 
 60px เครื่องอิสริยาภรณ์เลนิน (1971) 60px เครื่องอิสริยาภรณ์ธงแดง (1944)
# สงครามสหสัมพันธมิตรครั้งที่สี่
สงครามสหสัมพันธมิตรครั้งที่สี่  เป็นสงครามในปีค.ศ. 1806 ถึง 1807 ระหว่างฝ่ายสหสัมพันธมิตรที่นำโดยปรัสเซียและรัสเซียเพื่อต่อต้านการเรืองอำนาจของนโปเลียนที่ 1 แห่งฝรั่งเศส ซึ่งฝรั่งเศสกำลังอยู่ในช่วงฮึกเหิมหลังจากพึ่งมีชัยในสงครามสหสัมพันธมิตรครั้งที่สาม สงครามครั้งนี้จบลงที่นโปเลียนชนะฝ่ายสหสัมพันธมิตรอย่างขาดลอย ทำให้ปรัสเซียต้องสูญเสียดินแดนกว่าครึ่งหนึ่งแก่ฝรั่งเศส และทำให้รัสเซียหันมาจับมือเป็นพันธมิตรกับฝรั่งเศส
# สโมสรฟุตซอลนครราชสีมา วี-วัน
สโมสรฟุตซอลนครราชสีมา วี-วัน (หรือ สโมสร นครราชสีมา เดอะมอลล์ วี-วัน ฟุตซอล คลับ ตามชื่อผู้สนับสนุน) หรือชื่อภาษาอังกฤษ Nakhonratchasima V-One Futsal Club เป็นสโมสรฟุตซอลอาชีพในประเทศไทยโดยเป็นทีมจากจังหวัดนครราชสีมา ปัจจุบันยุติการทำทีมแล้ว เนื่องจากการตกชั้นจาก ฟุตซอลไทยแลนด์ลีก ฤดูกาล 2560

 ประวัติสโมสร 
สโมสรฟุตซอลนครราชสีมา วี-วัน ก่อตั้งเมื่อวันอังคารที่ 6 มกราคม พ.ศ. 2558 ภายในงานการแถลงข่าวเปิดตัวสโมสรฯ “ร่วมนับหนึ่ง ประวัติศาสตร์ ฟุตซอลโคราช 2015" ที่โรงแรมวี-วัน โคราช อ.เมือง จ.นครราชสีมา เพื่อสู้ศึกไทยแลนด์ฟุตซอลลีก ฤดูกาล 2558 ซึ่งสโมสรฟุตซอลนครราชสีมา วี-วัน ได้รับสิทธิ์การทำทีมจากสโมสรฟุตซอลลีโอ บางซื่อ

ทั้งนี้ภายในงานเปิดตัวสโมสรฯ ยังได้แต่งตั้ง พลโทมารุต ลิ้มเจริญ ผู้ทรงคุณวุฒิ กองทัพบก เป็นประธานที่ปรึกษากิตติมศักดิ์, นายชัชวาล วงศ์จร เป็นประธานสโมสรฯ, นายวัชรพล โตมรศักดิ์ เป็นรองประธานสโมสรและผู้จัดการทีม และนายพัทยา เปี่ยมคุ้ม เป็นหัวหน้าผู้ฝึกสอนคนแรกของสโมสรฯ

และในวันอาทิตย์ที่ 15 มีนาคม พ.ศ. 2558 ได้มีการเปิดตัวสโมสรฟุตซอลนครราชสีมา วี-วัน พร้อมด้วยการเปิดตัวทีมงานผู้ฝึกสอน ผู้เล่น และผู้ให้การสนับสนุนอย่างเป็นทางการ ประจำฤดูกาล 2015 ที่ลานน้ำตก ชั้น 1 ศูนย์การค้า เดอะมอลล์ นครราชสีมา เพื่อเข้าร่วมการแข่งขันอย่างเป็นทางการ ในศึก ไทยแลนด์ฟุตซอลลีก ฤดูกาล 2558

 ตราประจำสโมสร 

 สนามแข่งขัน 
ในปี พ.ศ. 2558 หรือ ฤดูกาล 2015 ใช้อาคารโคราช ชาติชาย ฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 เป็นสนามแข่งขันหลัก (บรรยากาศการแข่งขันนักแรกในบ้าน)

ในปี พ.ศ. 2559 หรือ ฤดูกาล 2016 ใช้อาคารลิปตพัลลภ ฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 เป็นสนามแข่งขันหลัก

และในปี พ.ศ. 2560 หรือ ฤดูกาล 2017 ได้กลับมาใช้สนามแข่งขันเดิม คืออาคารโคราช ชาติชาย ฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 เป็นสนามแข่งขันหลัก และมีสนาม เอ็มซีซี ฮอลล์ ภายในศูนย์การค้า เดอะมอลล์ นครราชสีมา เป็นสนามแข่งขันสำรอง

 เพลงประจำสโมสร 

 แมวจอมพลัง SUPER CAT 
 SUPER CAT FIGHT!
# คาราบีเนอร์ 98คา
คาราบีเนอร์ 98 คุส (ในภาษาเยอรมัน : Karabiner 98 Kurz หรือในภาษาอังกฤษ : Carbine 98 short", หรือย่อคำว่า คาร์ 98 เค หรือ เค 98) เป็นปืนเล็กยาวหรือไรเฟิลแบบระบบลูกเลื่อน ลำกล้องขนาด 7.92×57mm หรือ 8 mm ตลับกระสุนเมาเซอร์ ปืนถูกใช้งานในวันที่ 21 มิถุนายน ค.ศ. 1935 โดยเป็นปืนไรเฟิลมาตรฐานประจำของกองทัพแวร์มัคท์แห่งนาซีเยอรมัน ในช่วงสงครามโลกครั้งที่สอง คาราบีเนอร์ 98 คุส ยังเป็นปืนไรเฟิลหลักของทหารเยอรมันจนกระทั่งสงครามสิ้นสุดในปี 1945 ปืนจำนวนนับล้านกระบอกถูกยึดโดยสหภาพโซเวียตในช่วงปลายของสงคราม และได้นำไปแจกจ่ายเป็นความช่วยเหลือทางทหารกับประเทศสัมพันธมิตร ทำให้ปืนคาราบีเนอร์ 98 คุส จึงยังคงปรากฏในช่วงความขัดแย้งทั่วโลกจนถึงตอนนี้
# ภาคพื้นตะวันออกของสงครามกลางเมืองอเมริกา
ผู้บัญชาการทหารของกองทัพฝ่ายสหภาพผู้บัญชาการทหารของ กองทัพฝ่ายสมาพันธรัฐ

แนวรบด้านตะวันออกของสงครามกลางเมืองอเมริกา หรือ ภาคพื้นตะวันออกของสงครามกลางเมืองอเมริกา  ประกอบด้วยปฏิบัติการทางทหารขนาดใหญ่ทั้งทางกองทัพบกและกองทัพเรือ ในมลรัฐเวอร์จิเนีย, เวสต์เวอร์จิเนีย, แมรีแลนด์, และเพนซิลวาเนีย, เขตปกครองพิเศษโคลัมเบีย, และป้อมปราการชายฝั่ง กับท่าเรือของมลรัฐนอร์ทแคโรไลนา ในระหว่างความขัดแย้งของสงครามแบ่งแยกดินแดน ระหว่างกำลังรบฝ่ายสหภาพ (เหนือ) และกำลังรบฝ่ายสมาพันธรัฐอเมริกา (ใต้) แต่ไม่รวมถึงการปฏิบัติการทางทหารภายในสองรัฐแคโรไลนาใน ปี 1865 ซึ่งถือเป็นส่วนหนึ่งของ ภาคพื้นตะวันตกของสงครามกลางเมืองอเมริกา

ภาคพื้นตะวันออก เป็นเวทีรบของการทัพสำคัญๆ (major campaigns) ของกองทัพโพโทแม็คฝ่ายสหภาพ ที่มีเป้าหมายในการยึดให้ได้เมืองริชมอนด์ รัฐเวอร์จิเนีย อันเป็นเมืองหลวงฝ่ายสมาพันธรัฐ การทัพเหล่านี้ประสบความยากลำบากจากการต่อต้านของ กองทัพเวอร์จิเนีย์เหนือของฝ่ายสมาพันธรัฐ มีนายพลโรเบิร์ต อี. ลี เป็นผู้บัญชาการ, ประธานาธิบดีลินคอล์นเสาะหานายพลที่กล้าและสามารถเทียบเคียงกับลีได้ โดยลินคอล์นแต่งตั้งและสับเปลี่ยนเอา
นายพล เออร์วิน แม็คโดเวล, จอร์จ บี. แม็คเคลแลน, จอห์น โป๊ป, แอมโบรส เบิร์นไซด์, โจเซฟ ฮุกเกอร์ และจอร์จ จี. มี้ด มาเป็นเป็นผู้บัญชาการกองกำลังหลักๆภาคตะวันออก ; นายพลจอร์จ มี้ด ได้ชัยชนะเหนือกองทัพของลี ในยุทธการที่เกตตีสเบิร์ก เมื่อเดือนกรกฎาคม ค.ศ. 1863 แต่ยังต้องรอจนกระทั่งจอมพล ยูลิซีส เอส. แกรนต์ ได้รับการแต่งตั้งและโยกย้ายมาจากภาคพื้นภาคตะวันตก ในปี 1864 เพื่อควบคุมปฏิบัติการในเวอร์จิเนียด้วยตนเอง ฝ่ายสหภาพจึงสามารถเข้ายึดเมืองริชมอนด์ได้ แต่ทั้งนี้ก็ต้องผ่านสมรภูมิที่เสียเลือดเนื้อมาก ในการทัพโอเวอร์แลนด์ (Overland Campaign) และการตั้งทัพปิดล้อมเมืองปีเตอร์สเบิร์ก และริชมอนด์ การยอมจำนนของกองทัพของลี ที่แอพโพแมตท็อกซ์ คอร์ทเฮ้าส์ ในเดือนเมษายน ปี 1865 นำความสิ้นสุดมาสู่ปฏิบัติการทหารในพื้นที่  

การทัพและสมรภูมิส่วนใหญ่ของภาคพื้นตะวันออก เป็นการปะทะกันในพื้นที่รัฐเวอร์จิเนีย ระหว่างวอชิงตัน ดี.ซี. กับริชมอนด์ เมืองหลวงของสมาพันธรัฐ แต่ก็มีการทัพใหญ่ๆสู้กันในพื้นที่ข้างเคียงด้วย การทัพเวอร์จิเนียตะวันตก (Western Virginia Campaign) ในปี 1861 ทำให้ฝ่ายสหภาพสามารถควบคุมมณฑลทางตะวันตกของเวอร์จิเนีย (ซึ่งจะกลายเป็นรัฐเวสต์เวอร์จิเนียในเวลาต่อมา) ฝ่ายสหภาพยังสามารเข้ายึด พื้นที่ฝ่ายสมาพันธรัฐที่เป็นชายฝั่งทะเล และท่าเรือในภาคตะวันออกเฉียงใต้ของมลรัฐเวอร์จิเนีย และมลรัฐนอร์ทแคโรไลนา; หุบเขาเชนันโดอาห์ (Shenandoah Valley) กลายเป็นพื้นที่ที่มีการปะทะกันบ่อยครั้ง ในระหว่างปี ค.ศ. 1862 ถึง 1864; ฝ่ายนายพลลีก็เปิดศึกรุกรานดินแดนสหภาพถึงสองครั้ง แต่ไม่ประสบความสำเร็จ โดยหวังว่าจะสามารถโน้มน้าวความคิดเห็นในทางเหนือให้ยอมยุติสงคราม โดยในฤดูใบไม้ร่วงปี 1862 ลีติดตามความสำเร็จของการทัพในเวอร์จิเนียเหนือ ด้วยการยกทัพเข้ารุกรานฝ่ายเหนือครั้งที่ 1 ในการทัพแมรีแลนด์ ซึ่งจบลงด้วยความพ่ายแพ้ทางยุทธวิธี ในยุทธการที่แอนตีแทม; ลีรุกขี้นเหนือครั้งที่สอง ในการทัพเกตตีสเบิร์กช่วงฤดูร้อนของปี 1863 และสามารถเดินทัพไปถึงเพนซิลเวเนีย อันเป็นการขึ้นเหนือที่ไกลกว่ากองทัพใดๆของสมาพันธรัฐ หลังจากการโจมตีกรุงวอชิงตัน ดี.ซี. โดยฝ่ายสมาพันธรัฐในปี ค.ศ. 1864 กองกำลังสหภาพ ภายใต้การบัญชาของฟิลิป เชอริแดน ก็เริ่มการทัพที่หุบเขาเชนันโดอาห์ (Valley Campaigns of 1864) ซึ่งทำให้ฝ่ายสมาพันธรัฐเสียการควบคุมในการส่งเสบียงหลักให้แก่กองทัพของลี
# แมรี่ผจญแดนแม่มด
แมรี่ผจญแดนแม่มด เป็นภาพยนตร์แอนิเมชันแฟนตาซีจากประเทศญี่ปุ่น มีกำหนดออกฉายในปี พ.ศ. 2560 กำกับโดย Hiromasa Yonebayashi และอำนวยการสร้างโดย Studio Ponoc ดัดแปลงจากหนังสือ The Little Broomstick โดย Mary Stweart เป็นภาพยนตร์ขนาดยาวเรื่องแรกของ Studio Ponoc
# สวยประหาร
สวยประหาร เป็นละครโทรทัศน์แนวโรแมนติก-แอ็คชั่น-ดราม่า บทประพันธ์ของ วรการ บทโทรทัศน์โดย วโรดม กำกับการแสดงโดย รฤกฤกษ์ กัลย์จาฤกนิรัตติศัย กัลย์จาฤก ผลิตโดย ทีวีพูล กรุ๊ป ออกอากาศทุกวัน เสาร์-อาทิตย์ เวลา  18.00 - 19.00 น. ทาง ช่อง 9 นำแสดงโดย สราวุธ มาตรทอง, ศุภักษร เรืองสมบูรณ์, มาริสา อานิต้า, ภรัณยู โรจนวุฒิธรรม และนักแสดงชั้นนำอีกมากมาย เริ่มตอนแรกวันที่ 1 มกราคม พ.ศ. 2565 

รายชื่อนักแสดงและการสร้าง
 ปี  พ.ศ. 2565 สถานีออกอากาศ  ช่อง 9   ผู้สร้าง  ทีวีพูล กรุ๊ป ผู้กำกับการแสดง  รฤกฤกษ์ กัลย์จาฤกนิรัตติศัย กัลย์จาฤก บทโทรทัศน์  วโรดม วันเวลาออกอากาศ  เสาร์ - อาทิตย์ 18.00 - 19.00 น. นักแสดงหลัก นพ. (หมอ)  สราวุธ มาตรทอง  นัด  ศุภักษร เรืองสมบูรณ์  ไทเฮา (ผู้บริหารสมาคมมังกรทอง)  มาริสา อานิต้า  เล้ง (ลูกน้องมือขวาไทเฮา)  ภรัณยู โรจนวุฒิธรรม  นักแสดงสมทบ ชวนชม (ลูกน้องนัดและหมอ)  มินท์ธิตา งามทรัพย์มณี  มังกร (ลูกน้องไทเฮา)  ธนกฤต ชีวะสุทธิ์  (ลูกน้องไทเฮา)  ฝอยทอง เชิญยิ้ม  เชิงชาย  จิณณะ จอมขันเงิน  รัตนา (นา) (เพื่อนนัด)  นคนันทินี วงค์จิตต์  เสี่ยถวิล  ศ.ดร.สรนันทน์ ร.เอกวัฒน์  เสี่ยพิชัย  ศิวพงศ์ ผะเดิมชิต   อรรถพร สุวรรณ  สมเดช (มาเฟีย, นักค้าผู้หญิง)  จอห์น บราโว่  เฮียฤทธิ์  สพัฌ วิไชยเมธา  ปาริชาติ แสงแก้ว   ชญาน์นันท์ อาจปรุ   โรจน์ (พ่อนัด)  ธรรมชาติ ลูเซี่ยน แฟรเน็ทท์  (แม่นัด)  มณฑาทิพย์ แก้วประเสริฐ    พงศ์ภัทร์ พงษ์ประไพ  ชูศักดิ์ (พ่อดำรงค์)  สุรศักดิ์ ชัยอรรถ   ธนภัทร สีงามรัตน์  ดำรงค์  ณยศ เสาว์ทองหยุ่น  นักแสดงรับเชิญ (พ่อนัด)  กฤษณ์ พุฒรังษี นง (แม่นัด)  เจนจิรา สุวรรณน้อย นัด (วัยเด็ก)  ด.ญ. เชิด (ภรรยาคนล่าสุดป้านง)  ธัญชนก ตวงมุกดา  มาม่าซัง (แม่เล้า)   เสี่ยสมชาย   

 เพลงประกอบละคร 
 เพลง สวยประหาร (เพลงเปิด) - ขับร้องโดย พงษ์สิทธิ์ คำภีร์ 
 เพลง รอยยิ้มนางฟ้า (เพลง) - ขับร้องโดย ทรรศิกา วิริยพัตร (แต้ว)